text: L'actuació, que durarà unes dues setmanes, pretén pacificar el trànsit en aquest tram de carrer, eliminant tant com sigui possible la circulació de pas i intentant que disminueixi el nombre de vehicles que busquen aparcament.
  Per fer-ho possible, es trenca la continuïtat de circulació del carrer de la Unió, canviant el sentit dels carrers que envolten la plaça del Vallès –excepte el carrer de Joan Plans, que continua com a accés principal al Centre–. I, des de la plaça i fins al carrer de San Cugat, el carrer de la Unió s'ordena amb prioritat per als vianants, amb un reforç de la senyalització amb pintura viària de colors a terra i amb la instal·lació de jardineres a la calçada.
  Així mateix, s'incrementa la visibilitat dels passos de vianants de la cruïlla del carrer de la Unió amb el carrer de Colom, i es millora l'itinerari de vianants al carrer de Colom, entre el carrer de la Unió i el carrer de l'Estrella.